cyanic-selkie/wikianc huggingface dataset:
ميليو
220px|تصغير|يسار|لوسايطي (توني صفر) باغي يشد لكورة قبل من الدفايعي ديال لفرقة لوخرة (توني كحل) باش يعطيها للمهاجمين. لوسايطي ؤلا لميليو (بالنݣليزية: Midfielder، بلعربية: لاعب وسط) هي بلاصة من لبلايص د اللعب فالرياضة د كورة. لوسايطية غاليبا كايكونو فلوسط ديال التيران وفالتشكيلة كايجيو مابين الدفايعية ولمهاجمين. شي وسايطية كايلبو غير الدور ديال الديفاع فاش كايهرسو لهجمات ديال لفرقة لوخرة، هادو كايتسمّاو "وسايطية دفايعية". لمدرّيب يقدر يخدّم واحد لعدد ديال لوسايطية على حساب التشكيلة ديالو، وداك لݣروپ ديال الدفايعية كايتسمّى "ميليوتيران".
لمدرّيبين كايكلّفو واحد من دوك لوسايطية باش يهرّس لهجمات ديال لفرقة لوخرة، ولخرين كايكلّفهوم باش يصاوبو فرص ديال التسجيل، أولا يكونو عندهوم أدوار ديال الديفاع ولهوجوم فنفس لوقت. لوسايطي هو لكوايري اللي غاليبا كايقطع مسافات كبار فالتيران فلماطش. لوسايطية هوما اللي كايشدو كورة بزاف ديال لوقت فكورة، داكشي علاش كايكونو هوما اللي رقاق مابين ݣرانهوم فلفرقة.
لبلايص ديال لوسايطية
هادو هوما لبلايص لمعروفين بزاف اللي كاياخدوهوم لوسايطية:
1812
1812 هوّا عام مكبس ف تّقويم لڭريڭوري بدا نهار لاربع ؤ سالا نهار لخميس. هوّا لعام نمرة 1812 ف لإيرا لعامة ؤ لفترة د بعد لميلاد، نمرة 12 ف لقرن 19، ؤ نمرة 3 ف لعقد ديال عوام 1810.
1812 كيوافق 1226-1227 ف تّقويم لهيجري ؤ 2762 ف تّقويم لأمازيغي ؤ 11812 ف تّقويم لهولوسيني.
سوشي
يسار|تصغير السوشي هي واحد النوع د المكلة جاپونية مشهورة بزاف. كتصاوب فالكوزينة الجاپونية من الروز معا لهبرة ديال لحوت خضر مقطعة على شكل د مستطيل.
مطار فاس الدولي
مطار فاس الدولي أولا مطار فاس سايس (IATA: FEZ ، ICAO:GMFF) هو مطار كاين فمدينة فاس لمغريبية وكايسيرڤي جهة فاس مكناس. كيبعد لمطار على الصونطرڤيل ديال فاس بـ 11 كيلوميتر، وقريب من لوطوروت ديال الرباط-وجدة. كيتعتابر رابع أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فـ1960 فعهد محمد الخامس بلحضور ديال ملك الأردن الحسين بن طلال وكايقدر يهز 2.500.000 مسافر.
التجهيزات
كتهز لمحطة لجوية اللولة 500.000 مسافر فلعام ولوسع ديالها 5.000m². وهاد لمحطة خاصة بالرحلات ديال الداخيل. لمحطة لجوية التانية كاتهز 2.500.000 مسافر فلعام فمساحة 28.000m². هاد لمحطة فيها بزاف ديال التجهيزات التكنولوجية اللي متطورة بزاف، ولافاصاد ديالها اللي من الزاج كتضمن الضو ديال الشمش يضوي لمطار بالنهار. لمطار ديال فاس كايعكس الترات لمغريبي لأصيل بالديكورات ديالو ولمنحوتات ديال الزليج والݣبص. كاين خط ديال الطوبيس كايهز من لمطار حتى لمحطة ديال التران ديال فاس. هاد الريحلة كاتشد 40 دقيقة ديال لوقت. كاينين حتى طاكسيات صغار فلخرجة ديال لمطار.
لإحصائيات
لحركة دلمسافرين:
لقرن 20
تصغير|[[أسطرونوط|رائد لفضاء باز ألدرين فوق لقمر ف 1969]] لقرن لعشرين ف تّقويم لݣريݣوري هوّا قرن ديال زّمان (100 عام) لّي بدا ف 1 يناير 1901 ؤ سالا ف 31 دجنبر 2000. لقرن لعشرين عرف بزاف لأحدات لموهيمة بحال لحرب لعالمية لّولة، لحرب لعالمية تّانية، لإنفلوانزا سپنيولية، لحرب لباردة، طّلعة ؤ طّيحة ديال تّحاد سّوڤياتي، ؤ تطور طيكنولوجي كبير عطانا تّورة صناعية تّالتة، ؤ بزاف د لأحدات خرين. ف لقرن لعشرين لمغريب طاح تحت لستيعمار ديال فرانسا ؤ سپانيا، ؤ خرج منو من بعد، ؤ دازو علا سّلطة ديالو 7 د لملوك ؤ بزاف د لحكومات.
من بين الطيمات لأساسية ديال لقرن 20، كاين تحياد لإستعمار، لقومية، لعولامة، و لبون ديال شكال جديدة ديال مونضامات دولية بحال لأمم لمتحدة. لفقر نقص، و لمستويات د لمعيشة طلعو، ف لوقت لي زاد لوعي عند بنادم ب لمشاكل د لبيئة، و لإنقراض ديال النواع لبيولوجية. الطونوبيلات، الطياير، و لأپارايات د الدار و لكوزينة ولّاو منتاشرين بزاف، و التسجيل د لڤيديو و لؤديو ولّا شي حاجة عادية. التطورات لكبيرة ف توليد التريسينتي و ف الطيليكوم خلقو لإمكانية ديال تواصل علاين لحضي ف لعالم كاملو تقريباً، و أدّاو ل التطور ديال لأنتيرنيت. التمجهيد ديال الطيكنولوجيا الطبية قضى على بزاف د لأمراض لي كاتعادي، و حل لبيبان ديال التعديل الجيني.
لبسابسة
لبسابسة جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 8019 واحد، على حسب لإحصاء لعام 2014.
هجمات 11 شتنبر ف ميريكان
هجومات 11 شتنبر ف ميريكان (غالبا ما كا تسمى 9/11) كانت سلسلة ديال ربعة د لهجمات لإرهابية لمنسّقة لي دارتها لمنظمة لإرهابية لإسلامية لقاعدة ضد ميريكان ف صّباح ديال تلات 11 شتنبر 2001. لهجوم تسبب ف 2977 د لأموات، كتر من 25000 جريح، وأضرار صحية طويلة لأمد عميقة، ب لإضافة ل علّ أقل 10$ مليار د لخسارة ف لبنية لتحتية ولممتلكات. 9/11 هو لهجوم لإرهابي لوحيد لي كان أكتر دموية ف تّاريخ د لبشرية، ولحادثة لأكتر دموية ب نّسبة ل بومبية و ضبّاط ديال تنفيد لقانون ف تّاريخ ديال ميريكان، ب 343 و 72 ماتو علا تّوالي.
صدمة نفسية
صّدمة نّفسية هوّا ضرّان علا لمستوى نّفسي عند بنادم، كينتج علا ستريس كيتجاوز لقدرة ديالو علا تّحمل، كا نتيجة ل حدت ؤلا أحدات متواليين عندهم وقع عاطفي خايب. صّدمة نّفسية ماشي ب ضّرورة مرض نفسي.
لحادات لي يقدر يسبب صدمة نفسية يقدر يكون كسيدة، غتيصاب، لموت ديال بنادم عزيز، لفقدان ديال ممتلكات ف كارتة طبيعية، و غيرهوم.
پير تيودور كليڤ
پير تيودور كليڤ (ب سويدية Per Teodor Cleve مزيود ف 10 فبراير 1840 - مات ف 18 يونيو 1905) هوّا عالم د شّيمي، لبيولوجيا، تامعدنيت، ؤ تابحريت.
تيرات الترجيح (كورة)
200px|تصغير|يسار|ركلات الترجيح فكاس لعالم 2018 مابين [[النݣليز و كولومبيا]] ركلات الترجيح أولّا پيلانتيات (رسميا ركلات من النقطة دپيلانتي ، بلعربية: ضربات جزاء ترجيحية، بالنݣليزية: Penalty shoot-out) هي طريقة ديال تهراس التعادول والتحديد ديال شكون ربح ماتش فالرياضة ديال كورة، واللي ماخصّوش يسالي بالتعادول فاش يساليو لميطات لعاديين وحتى لميطات الزايدين (إلا تستاعملو). فركلات الترجيح، لكوايرية كايشدو النوبة على التير على لݣول اللي عاس عليه لحارس ديال لفرقة لوخرة بوحدو. كولّا فرقة عندها لحق فخمسة ديال الركلات اللي خاص يلعبوهوم كوايرية مختالفين، واللي قدر يماركي عدد كبير فيهوم كايربح لماتش. ركلات الترجيح كايساليو فاش لفرقة كايكون عندها عدد ديال لبيوتة ماتقدرش توصل ليه لفرقة لوخرة. إلا كانو الركلات الناجحين ديال لفراقي مݣادّين، كايدوزو لدورة لوخرة ديال الركلات. الركلات اللي كانو ناجحين ماكايتحسبوش معا لبيوتة ديال لكوايرية أولّا لفرقة، وكايكونو بوحدهوم فالنتيجة ديال لماتش. واخا الطريقة ديال ركلات الترجيح كاتشبه لپيلانتي، كاينين شي فروقات بيناتهوم. واحد لفرق اللي باين بزاف هو باللي لا لكوايري اللي تيرا ولا أي لعّاب آخور من غير لحارس اللي يقدر يلعب بلكورة مرّة خرة من مورا ماتّيرات.
التيرات د الترجيح هي وحدة من تلاتة ديال الطرق اللي كاتخدّم باش يتهرس التعادول ديال شي ماتش واللي قابلة بيهوم لقواعد د اللعبة؛ لوخرين هوما لميطات الزايدين و، فلحالة ديال ميطشان لألي والروتور، قانون لبيوتة د الضيف. كايتخدمو التيرات د الترجيح فاش واحد أولا كتر من الطرق لوخرين كايفشلو باش يجيبو فرقة رابحة فلماتش. لمسؤولين اللي نضّمو لماتش أولّا التورنوة كايحددو الطريقة ديال تهراس التعادول من قبل. فلبوطولات ولمنافسات لمحتارفة لكبار، وفاش كايكون تعادول، كايتزادو جوج ميطات ديال ربع ساعة لكولّا وحدة، وإلا بقا التعادول كايدوزو نيشان لتيرات الترجيح.
واخا بداو هاد التيرات كايخدّمو من السبعينات، مازال بزاف ديال الناس اللي كايتفرجو وكايتبّعو كورة كايناقدوهوم حيتاش كايݣولو باللي كايعتامدو على الزهر كتر من تاحرايفيت، ولعتيماد ديالهوم على زاوجات فردية مابين لكوايرية، الشي اللي ماكايخليش كورة تكون رياضة جماعية. كاينين ناس خرين اللي كايݣولو لعكس، كايبان ليهوم باللي داك الزيّار وباللي مامعروفش شنو غايطرا كايخلّيو تيرات الترجيح وحدة من لكمالات اللي كايزيدو لحماس فماطش ديال كورة.
فلعموم
200px|تصغير|يسار|حارسة شدّات تيرة ديال الترجيح فتيرات الترجيح، لكوايرية لخرين (من غير لحارس ومول التير) خاصهوم يبقاو ف الدويرة لوسطانية. لحارس ديال لفرقة مولات التير كايوقف فين كايتلاقا خط لݣول معا لخط اللي كايحدد لمينطاقة د پيلانتيات (16.5 ميترو) حدا واحد من لحكام لمعاونين. لبيوتة اللي كايتسجلو فالتيرات ماكايتحسبوش فلكناش ديال لبيوتة د لكوايرية. التعادول هي نتيجة كتيرة ف كورة. تيرات الترجيح كايتستاعملو غير فميطشان اللي خاص ضروري تكون فيهوم فرقة رابحة فاللخر ديال لماطش ، كايكون هادشي غاليبا فالتورنوات دالسيستيم د خروج لخاسر، على لعكس ديال تورنوات روبين (السيستيم د لبوطولة)؛ تورنوة بسيستيم خروج لخاسر كاتخلي غير واحد لفرقة من داك لماطش تدوز للدور لمتابع فيها أولّا تربحها.
فلغالب كايتزادو جوج ميطات ديال ربع ساعة لكولّا وحدة، عاد باش كايدوزو لتيرات الترجيح، ولاكين هادشي ماشي ضروري. فشي منافسات كايتخدّمو تيرات الترجيح باش يفرقو التعادول فݣروپ مبني على تورنوة روبين. هادشي كايطرا نادرا، وكايتدارو التيرات فلماطش اللخر ديال جوج فراقي عندهوم نفس لإحصائيات فلݣروپ. بزاف ديال لبوطولات لمحلية جربات تيرات الترجيح فلميطشان لمتعادلين. فلبوطولا ديال الجاپون كانو دارو تيرات ديال الترجيح من مورا التعادول، واللي ربح كاتّعطاه نقطة خرة زايدة. لفرقة اللي كاتخسر تيرات الترجيح كاتّقصى من لمنافسة، أما اللي ربحات كتدوز للدور لماجي أولّا كاتدّيها، ولاكين لماطش كايتحسب سالا بتعادول. متلا، واخا تقصات هولاندا من كاس لعالم 2014 فالدومي فينال، تحسبو باللي ماخسروش لماطش اللي تقصاو فيه.
الطريقة
350px|تصغير|يسار|تير ديال الترجيح. كايبانو لكوايرية كولهوم (من غير مول التير ولحرّاس بجوج) واقفين فالدويرة لوسطانية. لحارس لمدافع واقف بين الرجلين ومورا خط لݣول، ولحارس لاخور واقف فين كايتلاقا خط لݣول معا خط لمينطاقة د پيلانتيات، نفس لبلاصة ولاكين من الجيهة لوخرة (فليسر) واقف حكم ديال الشرط. لحكم اللول واقف قبالة كورة (اللي محطوطة فوق النقطة د پيلانتي) من الجنب.
اللي جاي هو ملخّاص ديال لقواعد اللي تدكرو فلقانون 10 ديال لقواعد د اللعبة.
ڤيرمونت
ڤيرمونت (بلينݣليزية: Vermont) هي ولاية جات ف الشمال الشرقي د لميريكان. تاتحدّها ماساشوسيتس من لجنوب، نيو هامپشاير من الشرق، نيويورك من لغرب، و كانادا من الشمال. هي لولاية ال 45 ف لكبر، و 49 (تاني أصغر وحدا) من جيهت لعدد د السكان. لعاصمة ديالها هي مونپوليي، و أكبر مدينة فيها هي بورلينݣطون.
أول بلاد أوروپية ستعمرات لبلاصة اللي فيها ڤيرمونت كانت هي فرانسا، و لكن خداتها منها بريطانيا ف 1763 من بعد ما ربحاتها ف لحرب. هي أول ولاية دخلات للميريكان من مورا ما أسسوها لولايات ال 13 اللولا، عليها عندها الرقم 14. دخلات للتيحاد نهار 4 مارس 1791.
7 فبراير
7 فبراير ؤلا 7 يبراير ؤلا نهار 7 شهر 2 هوّا نّهار نمرة 38 من تّقويم لميلادي (38 يلا كان لعام مكبّس). باقين 327 يوم من موراه تال لّخر د لعام (328 يلا كان لعام مكبّس).
أفرويوراسيا
أفرويوراسيا (ولّا أفرويوراسيا ولّا يورافراسيا)، و كايتكنّى عليها ݣزيرة د العالم، هيا يابسة داخلة فيها لقارّات إفريقيا و آسيا و يوروپا. و هيا أكبر يابسة على لكوكب، و فيها أكبر عدد د السكّان.
يوجينيو زامبيجي
يوجينيو زامبيجي، تولد ف 17 أكتوبر 1859 ؤ مات ف 1944، كان رسام ؤ مصور طالياني، داخل ف تيار د رسم نوعي (رسم د لحياة ليومية).
أفرويوراسيا
أفرويوراسيا شاملة 84،980،532 كيلوميطر مربع لي هيا 57% من أرض لعالم، و ساكن فيها 6 مليار واحد لي هيا 86% من سكّان لعالم.
يوجينيو زامبيجي
حياتو
تولد ف مودينا ؤ دخل لأكاديمية لفنون لجميلة ف نفس لمدينة لي كان شادها أنطونيو سيمونازي. ف عمر صغيرة ؤ من لوحات تاريخية لولة ديالو تأتر ب رسام لي أصلو من مودينا حتا هو جيوفاني موزيولي. مورما ربح جايزة پوليتي د رسم ف 1880، ب طابلو ديالو ريتياريوس ، جاتو لفرصة باش يكمل قرايتو ف لول ف روما ؤ موراها ف فلورنسا لي ستاقر فيها ل ديما ف 1884. ف تمانينات د لقرن تسعطاش، بدا يخدم علا بزاف د لمشاهد د لحياة ليومية، لي دارت نجاج ماشي عادي ف سوق د لفن ؤ لمعارض دولية. تأثر ب ستيل د ݣايطانو كييريتشي ؤ لمدراسة لفلورنسية ماكيايولي. كان كيخدم ف لغالبية د لوقت ف دوك جوج مدون حتال لخر د حياتو.
كانت خدمتو كا مصور مرتابطة بزاف معا رسامي ديالو ؤ هادشي كان كيدار خصوصا ف ستوديو ديالو ب لمعاونة د عارضات لأزياء لي كيلبسو حوايج لفلاحة ولا حوايج ناس لعاديين. مورما كياخد هاد تصاور، كيخدمهم لفنان ل باش يخلق تصويرة ناشطة ؤ شاعرية د لعيشة ف لعروبية د طاليان، خاوية من حتا تلميح لشي نقد جتيماعي، شي لي كان كيقدروه سياح لبرانيين لدرجة أن هادشي خلاه يدير سنسلة من نفس تصاور نمطية لمختالفة ف لعوامات لولة د لقرن لعشرين.
أفرويوراسيا
نقاط حدودية
هاده ليستة ديال نّقاطي لي ف أقصا شمال ولّا جنوب ولّا شرق ولّا غرب من أي بلاصة ف أفرويوراسيا.
يوجينيو زامبيجي
حياتو
زامپيݣي توفا ف مارانيلو حدا مودينا ف 1944.
أفرويوراسيا
أفرويوراسيا (ب ݣزايرها)
النقطة الشرقية: الديوميد الكبيرة، روسيا
نّقطة الشمالية: راس فليݣالي، ݣزيرة رودولف، روسيا
نّقطة الجنوبية: راس أݣولهاس، جنوب إفريقيا
نّقطة الغربية: ݣزيرة سانطو أنطاو، الراس لخضر
أفرويوراسيا (بلا ݣزاير)
نّقطة الشرقية: راس ديجنيڤ، روسيا
نّقطة الجنوبية: راس أݣولهاس، جنوب إفريقيا
نّقطة الغربية: الراس لخضر، السينيݣال
تامعدنيت
تامعدنيت (ب نݣليزية Mineralogy) هوّا مجال علمي داخل ف جيولوجيا كيدرس شّيمي، لبنية لكريسطالية ؤ لخاصيات لفيزيكية ديال لْمعادن.
مساسة
مساسة جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 9501 واحد، على حسب لإحصاء لعام 2014.
لݣناديز
لݣناديز جماعة ترابية قروية كاينة ف إقليم/عمالة خريبݣة، جهة بني ملال خنيفرة، ساكنين فيها 7227 واحد، على حسب لإحصاء لعام 2014.
السويد
السويد, رسميا لمملكة د السويد هي واحد لبلاد فالشمال لغربي د أوروبا تيسكن فيها تقريبا 10.3 مليون واحد. تاتحدًها النورڤيج من لغرب و الشمال، و فينلاندا من الشرق و الشمال. ما بينها وبين الدانمارك لقنطرة ديال أوريسوند. لعاصمة د السويد هي سطوكهولم.
السويد داخلة فالاتحاد الأوروپي، وتاتخدًم العملة د لكرونا السويدية. لملك ديالها ديال دابا سميتو كارل ݣوسطاف 16، واللغة الرسمية فيها هي السويدية.
حمد بوكوس
حمد بوكوس (ب لأمازيغية: Ḥmad Bukus، تيفيناغ: ⵀⵎⴻⴷ ⴱⵓⴽⵓⵙ) ، مزيود ف 15 أكتوبر 1946، هو لانڭويست و صوسيولوجي مغريبي أمازيغي. هوّ دابا رئيس ديال لمعهد لملكي د التقافة لأمازيغية.
حياتو
تزاد حمد بوكوس ف لخصاص، ف نواحي تيزنيت. دوّز التعليم لإبتدائي ديالو ف أڭادير، و نجا من الزلزال لي كان ضربها ف 1960.
مشى موراها ل تارودانت و مراكش باش يدير لكوليج و الليسي. من بعد، تأنسطالا ف الرباط باش يدير دراستو الجامعية، ف جامعة محمد لخامس. خدا ديپلوم ف لأداب و التاريخ و لپيداڭوجيا، و خدم شي عيمان أستاد د لفرانساوية ف لكوليج.
ف 1967، شارك معا موناضيلين أمازيغ خرين، بحال براهيم أخياط و علي صدقي أزايكو ف تأسيس أول جمعية لي مهتمة ب التقافة لأمازيغية بشكل حصري، لي هيّ الجمعية لمغريبية د لبحت و التبادل التقافي AMREC.
دوّز ربع سنين ف پاري، وجّد فيها تيز تحت إشراف جيرمين تيليون Germaine Tillion. و كان أول أمازيغي كيسوتني على اللوغة لأم ديالو. ف 1974، شد منصب ديال أستاد جامعي ف كلية لأداب و لعولوم لإنسانية ف الرباط، و قرّا لأمازيغية ف لمعهد لعالي ديال لأركيولوجيا و الترات.
ف نفس لوقت، كان كيوجّد الدوكتورا ديالو ف اللانڭويستيك، لي سوتناها ف جامعة پاري 7 ف 1987 تحت إشراف جان كلود شوڤاليي. ف 2002، ساهم ف تأسيس لمعهد لملكي د التقافة لأمازيغية، و بعدما تقاعد محمد شفيق من الرياسة د لمعهد، خدا بلاصتو حمد بوكوس. ف خلال لكاريير ديالو، حمد بوكوس شرف على تأطير أجيال ديال لباحتين ف الدراسات لأمازيغية، و عندو مؤلفات لي ولّات مرجع ف هاد لمجال.
وانشوط (حجاية مصورة)
لوانشوط (ب نݣليزية One-shot) هوّا حجّاية مصورة كتكون فيها پارتية وحدة، ماشي كتخرج علا شكل سيريّة. لوانشوط كيرجع تّاريخ ديالها ل لبدية ديال لقرن تسعطاش، فاش كانت كتخرج سيرتو ف جّورنالات، ؤ دابا عادة كتخرج ف كتيّب، ؤلا ف مجلة ديال لحجّايات لمصورين، ؤلا ف سيتات د لأنترنيت.
السودان
السودان، (رسميا: لجمهورية د السودان)، هي بلاد جات ف شمال شرق إفريقيا. تايحدّوها من الشمال مصر و ليبيا، من لغرب تشاد، من لجنوب جمهورية وسط إفريقيا، جنوب السودان و إتيوپيا، و من الشرق إيريطيريا و لبحر لحمر. هي تالت أكبر بلاد من ناحية لمساحة ف إفريقيا (مورا لجزائر و جمهورية لكونݣو ديموقراطية)، و تيدوز منها لواد د النيل.
تيسكنو ف السودان تقريبا 41.5 مليون د الناس، و لعاصمة ديالها هي لخرطوم. اللغة الرسمية ديال لبلاد هي لعربية، و لفلوس اللي كاتخدّم هي لجنيه السوداني. السودان داخلة مع بزاف ديال لمنضمات الدولية بحال لأمم لمتحدة و لجامعة د الدول لعربية و ليتيحاد لإفريقي و منضمة التعاون لإسلامي.
1814
1814 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 1814 ف لإيرا لعامة ؤ لفترة د بعد لميلاد، نمرة 14 ف لقرن 19، ؤ نمرة 5 ف لعقد ديال عوام 1810.
تبجيغة ديال لغطاسة تايتن
يسار|تصغير|الرئيس التنفيذي ديال OceanGate، سطوكطون راش، ف 2015
ف 18 يونيو 2023، واحد لغطاسة submersible سميتها تايتن Titan، تبجغات ف شمال لمحيط لأطلسي، و هيّ نازلة ل عند لبقايا ديال لباطو تايتانيك لي كان غرق ف 1912. هاد لغطاسة كانت مملوكة و مسيّرة من عند الشركة د السياحة لميريكانية ؤشن ڭييت OceanGate، و كانو راكبين فيها 5 د الناس هوما سطوكطون راش، الرئيس التنفيدي ديال ؤشن ڭييت، پول هينري نارجولي، موستكشيف فرانساوي ديال لأعماق د لبحر، و خبير ديال تايتانيك، هاميش هاردينڭ، ملايري و بيزنيسمان بريطاني، و داوود شاهزادة، ملايري و بيزنيسمان پاكيستاني بريطاني، معا ولدو سليمان.
التواصل معا لغطاسة تّقطع ساعة و 45 دقيقة مورما نزلات، و السلطات تعلمو ملي مارجعاتش ل السطح ف لموعد ديالها داك النهار. ف 4 يام لي موراها تبيّن بلي لغطاسة تبجغات بسباب ضغط لما، شي لي أدى ل وفاة جميع الركاب ديالها فيساع.
بزاف ديال لحرايفيا قبل مايطرا هادشي كانو ڭالو بلي الشركة ماخداتش حتياطات كافية د السلامة، ولاكين الرئيس ديال ؤشن ڭييت سطوكطون راش كان جاوبهوم بلي كپروطوكولات ديال السلامة ب الزايد كيحدّو من لإبداع.
ميطورولوجيا
تصغير|[[تنبر فينلاندي كيحتافل ب 150 عام على إنشاء مركز ديال لميطيرولوجيا ف فينلاندا]] لميطورولوجيا ؤلا تاطقسيت (ب نݣليزية Meteorology) هوّا مجال ف صيونص كيدرس لجو ديال لأرض، ؤ كيركّز سيرتو علا تّغيرات ديال طّقس ؤ تّنبو ب شنو غايطرا فيه. ضاهرات لْميطورولوجية ؤلا تّاطقسية هي أحدات ف طّقس لّي كانقدرو نشوفوها، ؤ هاد لمجال كيخلّينا نفهموها. ؤ كاينين متبدلات فيزيكية ف لجو هوما لّي كيتحكمو ف هاد لأحدات، بحال لحرارة، ضّغط لْجوي، لكمية ديال بخار لما، ؤ تفاعلات ديالهم معا بعضياتهم. لأغلبية ديال تّغيرات د طّقس لّي كنشوفو كيوقعو ف طروپوسفير. وخّا لميطورولوجيين كيخدمو دابا بزّاف ب لأورديناتور ؤ كيطورو فيه نماديج ديالهم (تنبو رقمي ب طقس)، باقين بزاف كيخدمو حتا ب تقنيات ؤ نماديج قدام لّي تدّارو قبل ما يكونو لأورديناتورات منتاشرين ؤلا عندهم قدرة كبيرة د لحساب.
زيمبومباح
بديل=لمقص كايغلب لورقة، لورقة كاتغلب لحجرة، لحجرة كاتغلب لمقص|تصغير|255x255بك|خطاطة كاتبيّن كيفاش كايتفاعلو لعناصر ب تلاتة د زّيمبومباح
زيمبومباح ؤلا زبح ؤلا زينبومباح ؤلا زديمبومباح ؤلا زدينبونباح (ب لعربية: ورقة-حجر-مقص) هي واحد لعبة كتلعب ب ليدّين، غالبا كايلعبوها جوج د الناس بيناتهوم، اللي بجوجهوم (ولّا شحال مّا كانو) كايديرو فدقّة وحدة شي فورمة من تلاتة د الفورمات ب يدّيهوم. هاد الفورمات هوما "حجرة" (علا شكل بّونية)، "ورقة" (علا شكل يد مسرّحة) ولّا "مقص" (بحالا داير بيدّك رقم جوج)، غير هوما كادّيرهوم ؤ يدّك ناعسة، ماشي واقفة ولّا مهزوزة ف السما. هي واحد اللعبة ديال دقة وحدة، ؤ د المجموع زيرو، اللي فيها غير جوج نتائج: يا إما تعادل، ولّا واحد كايربح و لاخر كايخسر.
إيلا شي واحد فيهوم عزل يدير "حجرة" كايغلب لاخر إلا عزل يدير "مقص" (كانݣولو "الحجرة هرّسات المقص")، ولّا كايخسر إلا لاخر عزل يدير "ورقة" (كانݣولو "الورقة غطّات الحجرة")؛ ؤ إيلا شي واحد عزل يدير "ورقة" كايخسر إيلا لاخر عزل يدير "مقص" (كانݣولو "المقص قطّع الورقة"). ؤ إيلا بجوجهوم عزلو نفس الحاجة كايكونو تعادلو، ؤ غالبا ديك سّاعة كايعاودو يلعبو عاوتاني حتا كايربح شيواحد.
بحال التاج ولّا راس، ولّا ضريب العود، كايلعبو الناس الزيمبومباح غالبا إيلا ماتّافقوش علا شي حاجة ؤ اللي ربح كايختار. ولّا بعض المرّات كايلعبوها بّوحدها ؤ صافي. الزيمبومباح ماشي بحال الطرق د العزيل الزهراوية لخرا، حيت تقدر تقلّع ؤ تعيق ب شنو غايدير اللي ضدك من التصرّفات ديالو.
تصغير|316x316بك|زديمبومباح
اللعب
تصغير|279x279بك|لفورمات د ليدّين ديال زّيمبومباح، ف ليسر: حجرة (ولّا بير)، لوسط: ورقة، ليمن مقص. اللي لاعبين قبل ما كايديرو ب يدّيهوم الفورمة اللي ختارو، يا إما كايحسبو واحد جوج تلاتة ب الجّهد ولّا كايݣولو سّمية د اللعبة (زيمبومباح، ولّا الزبح)، باش يورّيو ف دقّة يدّيهوم. بعض المرّات كايلعبوها ب السكات إيلا كانو متأكّدين غايورّيو يدّهوم ف دقّة. ملّي كايبغيو يورّيو يدّيهوم (ب الفورمة لّي عزلو)، كايسيفطوها جيهت هاداك اللي لاعب ضدّهوم، ديك الساعة بجوج كايشوفو ف دقّة شنو عزل لاخر، ؤ كايعرفو النتيجة.
لاصل
أوّل بلاصة تدكر فيها الزيمبومباح كان الكتاب ووزازو ديال الكاتب سيي تجاوتجي اللي كان ف الوقيتة ديال سلالة مينݣ، اللي كتب بلّي هاد اللعبة من الوقيتة د سلالة هان. ف هاد الكتاب اللعبة كان سميتها شوشيلينݣ (手勢令). تصغير|327x327بك|موشي-كين، أقدم لعبة جاپونية د سانسوكومي-كين. ف ليسر ببّوشة (ناميكوجي)، لوسط جرانة (كاوازو) ؤ ف ليمن حنش (هيبي). مدكور بزّاف د المرّات ف التاريخ د الجاپون سانسوكومي-كين (三すくみ拳)، زعما اللُعاب د كين (بّونية)، سانسوكومي (تّلاتة اللي خايفين من بعضيّاتهوم). هاد النوع د اللعاب كانو بانو ف الشينوا ؤ من بعد خداوهوم الجاپون ؤ ولّاو شعبيين عندهوم.
أقدم لعبة جاپونية د سانسوكومي-كين كانت معروفة ب موشي-كين (虫拳)، كانو جابوها من الشينوا. ف هاد موشي-كين "الجرانة" (ب الصبع الكبير) كاتغلب "الببّوشة" (ب الصبع الصغير)، اللي كاتغلب "الحنش" (ب الصبع ديال التسبيح)، اللي كايغلب "الجرانة". واخا هاد اللعبة جايّة من الشينوا، الحيوانات اللي ف الڤيرسيون الجاپونية مبدّلين علا الحيوانات الدوريجين.
أشهر لعبة د سانسوكومي-كين ف الجاپون كانت هي كيتسوني-كين (狐拳)، ف هاد اللعبة، واحد التّعلب خارق سميتو كيتسوني (狐) كايغلب شيخ الدوار، شيخ الدوار (庄屋) كايغلب الصياد، ؤ الصياد (猟師) كايغلب التعلب. هاد كيتسوني-كين باش مبدلة علا الزيمبومباح ولّا موشي-كين، الفورمات ديالها كايدّارو بجوج يدّين ماشي غير وحدة.
اليوم، أكتر سانسوكومي-كين معروف هو جان-كين (じゃんけん)، اللي جاي من شّينوا ف القرن 17، جان-كين فيها حجرة، ورقة، مقص. ؤ هي اللي جايّة منّها الزيمبومباح اللي كاينة ف العالم دابا.
سطراتيجيات
مايمكنش تعيق بشي واحد إيلا كان كايلوح يدّو غي عالله، ولكن تقدر تقلّع الفورمة اللي غايعزل إلا العزلة ديالو ماكانتش غير زهراوية، ديك الساعة تقدر تّاخد عليه أڤونطاج، أصلا، بنادم كايميل ل أنّو مايلوحش يدّو غير ب زّهر.
ف التورنوّات، شي لعّابا كايديرو شي حوايج باش يتلّفو ولّا يقولبو لّي ضدّهوم، بحال متلا يݣولو السمية د شي فورمة ب الغوات ؤ يديرو بيدّيهوم فورمة وحداخا ؤ لاخر كايتلف.
الفورمة د "الحجرة"، معا هي غير بّونية - اللي غالبا اللعّابا ملّي كايكونو كايحسبو باش يعزلو شي فورمة كايكونو جامعين يدّهوم علا شكل بّونية - إلا بغيتي تقلّع واش هاداك اللي ضدّك غادي يعزل "الحجرة" خصّك ب الزربة ملّي تكونو كاتلوحو يدّيكوم، شوف واش كايحرك صباعو باش يبدّل الفورمة ديال يدّو، إلا ما تحركوش راه غالبا غايلعب ب "الحجرة"، حيت "الورقة" ؤ "المقص" بجوجهوم كايخص تبدّل الفورمة د يدّك باش دّيرهوم. غير هو يقدر يبغي يقولبك ؤ يخلّي يدّو مجموعة حتا لـ آخر لحضة ممكنة.
ملاحضات
<references group="ملاحضة" />
عيون لكلام
__لصق_فهرس__ __فهرسة__
1815
1815 هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 1815 ف لإيرا لعامة ؤ لفترة د بعد لميلاد، نمرة 15 ف لقرن 19، ؤ نمرة 6 ف لعقد ديال عوام 1810.
1815 كيوافق 1230-1231 ف تّقويم لهيجري ؤ 2765 ف تّقويم لأمازيغي ؤ 11815 ف تّقويم لهولوسيني.
معادنة
معادنة جماعة ترابية قروية كاينة ف إقليم/عمالة خريبݣة، جهة بني ملال خنيفرة، ساكنين فيها 6227 واحد، على حسب لإحصاء لعام 2014.
واد جمعة
واد جمعة جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 9190 واحد، على حسب لإحصاء لعام 2014.
8 فبراير
8 فبراير ؤلا 8 يبراير ؤلا نهار 8 شهر 2 هوّا نّهار نمرة 39 من تّقويم لميلادي (39 يلا كان لعام مكبّس). باقين 326 يوم من موراه تال لّخر د لعام (327 يلا كان لعام مكبّس).
كورة
تصغير|كورة لكورة  هيّا شكل تسطاري (هنداسي) ف تلاتة د لأبعاد، لي كاتكون كولا نقطة علا سّطح ديالها علا نفس لبعودية من واحد نّقطة كاينة ف صّونطر ديال لكورة. لكورة ضونك هيا لموقابيل ديال دوارة ف جوج أبعاد.
كورة (توضيح)
هادي صفحة د التوضيح، كلمة كورة يمكن يكونو عندها هاد لمعاني:
أنترنيت
لأصل ديال أنترنيت بدا ف لميريكان، ملّي لعسكر ديالهم خرّجو طّيكنولوجيا د آرپانيط ف 1969 ، ؤ لّي هيّا لمرة لّولة ف لعالم رتابطو فيها بزاف ديال لورديناطورات بيناتهم. تطورات هاد طّيكنولوجيا، ولاكين بقات مخدّمة غي عند لعسكر، تال تّمانينات ديال لقرن لعشرين فين ولاّو كيخدّموها تا لجامعات. سّميّة تبدّلات ؤ ولاّت أنترنيت ف 1 يناير 1983.
ڤيرجينيا
ڤيرجينيا (بلينݣليزية: Virginia) هي ولاية جات ف الشرق د لميريكان. تاتحدّها ديلاوير من الشمال الشرقي، ڤيرجينيا لغربية من الشمال لغربي، كينتاكي من لغرب، تينيسي من لجنوب لغربي، كارولينا الشمالية من لجنوب، و لمحيط لأطلسي ف الشرق. هي لولاية ال 35 ف لكبر، و رقم 12 من جيهت لعدد د السكان. لعاصمة ديالها هي ريشموند، و أكبر مدينة فيها هي ڤيرجينيا بيتش.
ڤيرجينيا هي وحدا من لولايات ال 13 اللي دارو التورة لميريكانية باش يستاقلو من بريطانيا. هي لولاية لعاشرة اللي صادقات على الدستور، و ولاّت رسميا ولاية نهار 25 يونيو 1788.
ولاد بوغادي
ولاد بوغادي جماعة ترابية قروية كاينة ف إقليم/عمالة خريبݣة، جهة بني ملال خنيفرة، ساكنين فيها 8648 واحد، على حسب لإحصاء لعام 2014.
ويكلي شونن دجامپ
ويكلي شونن دجامپ (ب جاپونية 週刊少年ジャンプ، ب نّݣليزية Weekly Shōnen Jump) هيّا مجلة جاپونية سيمانية ديال لمانݣا تابعة ل شركة شوييشا ؤ طرف من سّيرية د لمجلات دجامپ كوميكس ديال لمانݣا. ويكلي شونن دجامپ بدات ف 1968، ؤ لأصل ديال سميتها مامعروفش. هاد لمجلة كتستهدف سيرتو لمراهقين دكور، مي عندها شعبية حتا بين لمراهقات. شونن دجامپ نشرات بزاف د لمانݣات لمشهورين، منهم ناروطو، وان پيس، بليتش، داي شجاع، هانطر إيكس هانطر، ؤ زيد ؤ زيد.
ولاد عياد
ولاد عياد جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 9566 واحد، على حسب لإحصاء لعام 2014.
توش (كورة)
180px|تصغير|يسار|كوايرية قريبة تدير توش التوش (بلعربية: رمية تماس، بالنݣليزية: Throw-in) هي طريقة ديال لمعاودة د اللعب فالرياضة د كورة فاش لبالون كايخرج برّا التيران. لقانون 15 ديال لقواعد د اللعبة كاينضّم هاد التوش.
فاش كاتّعطى
منين لكورة كاتخرج برّا اللعب فاش كاتدوز من خط التوش فالجناب ديال التيران، كاتعطى لكورة للكوايري من لفرقة اللي ضد هاديك اللي خرّجات لكورة، سوا بلعاني أولا مامقصوداش.
الطريقة
180px|تصغير|يسار|هاد اللعّاب هاز كورة مورا راسو. كايتدار التوش من لبلاصة اللي خرجات منها لكورة، سوا فوق الضس أولّا فلهوا، واخا لحكم يقدر يميّك على فروقات صغار بين فين خرجات لكورة وفين غايدّار التوش. لكوايرية ديال لفرقة لوخرة خصهوم يكونو بعاد بجوج ميترو على هاداك اللي غايلوح لكورة، واللي براسو كايكون واقف فوق خط التوش.
خاص لكوايري يكون مواجه للتيران فلوقت فاش غايلوح لكورة. خاص طرف من رجليه يكون فوق خط التوش أولّا فالضس اللي على برّا، ويناول يدّيه بجوج باش يلوح لكورة من مورا وفوق راسو.
لكورة كاتولّي ملعوبة فاش كاتدخل للتيران.
مايمكنش لبيت يتماركا من توش؛ إلا لكوايري لاح لكورة ودخلات على لݣول ديالهوم، كاتعطى ركنية للفرقة لوخرة. بنفس الطريقة مايمكنش لبيت ديال لهجوم يتماركا من توش، إلا لكوايري لاح لكورة ودخلات على لݣول ديال لفرقة لمدافعة، كاتعطى ضربة مرمى للفرقة لمدافعة.
لكوايري ماكايجيهش إندار بالتسلول إلا خدا لكورة من عند صاحبو بتوش. لمهاجمين لمطورين كايستاغلّو هاد لقاعدة كايرجعو اللور من مورا ݣاع لمدافعين ديال لفرقة لوخرة، باش غير يشدّو لكورة يلقاو الطريق خاوية لجيهة لݣول.
باش توصل لكورة بعيد أحسن زاوية باش خصها تلاح هي 30 درجة من لأفق د الشوف لماكسيموم، بحساب ديراسة دارتها لجامعة د برونل. بحساب الديراسة، لكوايرية يقدرو يوصلو لكورة بعيد إلا لاحوها فزوايا اللي قلال، بسباب السرعة اللي كاتجي. أحسن زاوية غادي تكون 45 درجة، لوكان ماكانتش السرعة وكان الليوح من الضس ماشي فوق الراس والجبيد ديال لهوا اللي كايتحكّمو.
لغلاط فالتنفيد
210px|تصغير|يسار|خاص لكوايري (اللي لابس لكحل) يكون بعيد بجوج ميترو على اللعاب (بالليموني) اللي غايدير التوش. إلا شي كوايري مابعّدش جوج ميترو على داك اللي غايقصّر التوش قبل ماتكون لكورة ملعوبة، أولّا كايحبسو باش يلوح بطريقة معيّقة، كاتعطاه صفرة بسباب السلوك اللي ماشي رياضي. إلا التوش تلعبات قبل مايوقّف لحكم اللعب على هاد لغلط، كايولّي يعطي ضربة غلط مانيشانش.
إلا ماقدرش مول لكورة يلوحها بالطريقة باش خاصها تلاح، أولا مالاحهاش من لبلاصة فاش خرجات، كاتعطى هاد التوش لكوايري من لفرقة لوخرة. هاد لحالة كاتسمى "توش مغلوطة".
إلا داك اللي لاح لكورة عاود قاسها قبل مايقيسها شي لعّاب آخور، هادا غلط كايتعاقب عليه بضربة غلط مانيشانش كاتعطى للفرقة لوخرة من لبلاصة ديال لغلط. إلا كانت لقيسة التانية غلط كبير، فهاد لحالة كايتعاقب على هاد لغلط بضربة غلط نيشان أولّا پيلانتي.
إلا شي لعاب بان باللي كاياخد توش، ومن بعد نيشان عطاها لشي صاحبو فلفرقة باش يلوحها، كاتعطى صفرة للكوايري اللول على التعطال د اللعب. أي واحد كايتعطل باش يلوح لكورة بتوش كاياخد صفرة.
موحيطولوجيا
تصغير|خريطة د 1799 ديال السوارح (تيارات) ف [[لمحيط لأطلسي و لمحيط لهندي]] لموحيطولوجيا ؤلا ؤصيانوڭرافيا (ب نݣليزية Oceanography) هوّا مجال د الصيونص كيدرس لموحيطات.
لموحيطولوجي خاصو يكون دارس شلا مجالات بحال لفيزيك، الجيولوجيا، الشيمي، و لبيولوجيا باش يقدر يدير الدراسات ديالو.
سيستيم د الرينين-أنجيوطونسين-ألدوستيرون
تصغير|300px|سيستيم الرينين-انجيوطونسين-ألدوستيرون سيستيم الرينين-انجيوطونسين-ألدوستيرون، اللي كيتسمّا تا RAAS (Renin Angiotensin Aldosterone System) ،هو واحد السيستيم هورموني موهيم فالفيزيولوجي ديال بنادم و البزوليات بصفة عامة، لهدف ديالو هو يشد لعبار ديال الطونسيو فالدم والتوازن بين لكمية دالملحة ولما فلبلازما، فهو اللي كايطلع لينا الطانسيو فحالة ماطاحت لينا.
الضيطاي
سيستيم RAAS كايتكون من تلاتة ديال الهرمونات:
•الرينين: هادي واحد الأنزيم كاينتجوها لكلاوي من طرف لخلايا الزريعية اللي كاينة فالجهاز اللي حدا لݣلوميريلان ديال النيفرو ، الدور ديالها هو انها كاتفرع الأنجيوطونسينوجين(بروتين كاتنتجو لكبدة) ل أنجيوطونسين 1.
الرينين مكاتسيكريطاش غير هكاك مي خاصها أسباب ، واللي اهمها هو الهبيط ديال الطانسيو الي كايديتيكتيوه مستقبلات ميكانيكية سميتها خلايا اللاسي اللي مقابلة معا الأرطيريول الماجية، اولا لهبيط ديال لكونصونطراسيو ديال لملحة(الصوديوم +Na) فالدم و اللي كايديتيكتيوه خلايا لبقعة لكثيفة Macula Densa ديال التيو الملوي البعيد TCD.
رد لبال : لاكسيو ديال الرينين ماشي ديريكت.
•لونجيوطونسين 2: هاد لبروتين مكاتكونش خدامة فلحالة الطبيعية حيت كاتكون على شكل أونجيوطونسينوجين حتا كاتآكتيفيها الرينين للونجيوطونسين 1، ومن بعدها خاص بروتين خرا اللي تآكتيفيها للمرة التانية -فالريا هاد لمرة- واللي سميتها "لونزيم لمحويلة للونجيوطونسين ACE"، دونك كايولي عندنا لبروتين واجد.
- شنو كادير هاد لونجيوطونسينوجين 2 ؟
لونجيوطونسينوجين 2 عندها بزاف ديال ليزاكسيو أهمها: كاتآكتيفي لينا لالدوسطيرون و كاتزيّر لأوعية باش طلع الضغط ديال الدم.
•لالدوسطيرون: هادا هورمون كاتنتجو لقشرة ديال لغدة فوق لكلوية مورا ماتنغزها لونجيوطونسين 2 ، الدور ديالها هو أنها كاتشجع الما باش يبقا فالدورة الدموية وكاطلع لمعاودة دشريب دالملحة من البولة اللولانية على مستوى النيفرو باش ترجع للدم، و بهاكا كاطلع نسبة لملحة فالدم وبالتالي كاطلع الطونسيو.
واحد لهرمون كادير لعكس دلخدمة دهاد السيستيم، واللي سميتها لبراديكينين اللي حتاهيا كاينتجوها لكلاوي، و لهدف ديالها هو كاتوسع لعروق و كاتهبط لمعاودة دشريب ديال لملحة ولما من البولة اللولانية للدم دونك كاتهبط الطانسيو.
ملخر، فهاد السيستيم كايتدخلو ربعة دلْعْضَا : لكلوة، الرية، لكبدة و لݣلونضة فوقكلوية.
سبيطار
• الناس اللي طالعا ليهوم الطانسيو(بلعربية: ارتفاع الضغط الدموي، بلفرونسي: hypertension artérielle ) ماخاصهومش ياكلو الملحة حيت كاطلّع الطانسيو.
•الناس اللي عندهوم الفشل الكلوي(كايديرو الدياليز) عندهوم هاد السيستيم خاسر حيت الكلوة مكاتقدرش تنتج لينا الرينين وبالتالي الطونسيو كاتكون عندهوم طايحة و يقدرو يطيحو كوما بسبابها حيت الدم مكايقدرش يوصل بكمية كافية لدماغ ولا للمنطقة اللبية ديال لكلوة هاد جوج أعضاء حساسين بزاف للنقص ديال لوكسيجين.
رضا بنخضرة
رضا بنخضرة ( بلأمازيغية: ⵔⴻⴷⴰ ⴱⵏⵅⴷⵔⴰ - تولد ف 14 ماي 1998 ف الرباط) وويكيپيدي مغريبي وواحد من لمؤسسين ويكيپيديا بالدارجة ومن الناس اللي حطًوا لقواعد ديالها وكتبو فيها بزاف د لمقالات. رضا واحد تا من لمؤسسين ديال ويكيميديا لمغريب ف 6 أكتوبر 2015، و هو الرئيس ديال لمجموعة.
قرا رضا بنخضرة ف لجامعة د لأخوين ف إفران، و متّل لمجتمع د ويكيميديا لمغريبي ف بزاف د لمؤتمرات، منها مؤتمر ويكيميديا 2016 ف برلين، اللي خلق فيه لمفاجأة حيت كان أصغر مشارك فيه، و تلاقا فيه مع جيمي وييلز (لمؤسس د ويكيپيديا) و كاترين مار (لمديرة د مؤسسة د ويكيميديا).
1816
1816 هوّا عام مكبس ف تّقويم لڭريڭوري بدا نهار تنين ؤ سالا نهار تلات. هوّا لعام نمرة 1816 ف لإيرا لعامة ؤ لفترة د بعد لميلاد، نمرة 16 ف لقرن 19، ؤ نمرة 7 ف لعقد ديال عوام 1810.
1816 كيوافق 1231-1232 ف تّقويم لهيجري ؤ 2766 ف تّقويم لأمازيغي ؤ 11816 ف تّقويم لهولوسيني.
تيطانيك
تصغير|شوفة ب الجنب ديال لباطو تايتانيك ر.م.س تايتانيك ؤلا تيطانيك (ب النڭليزية RMS Titanic) هو واحد لباطو بريطاني مشهور لي ف الرحلة اللولانية ديالو كان زدح معا جبل د التلج ف شمال لمحيط لأطلسي و غرق ف 15 أبريل 1912، و ماتو أغلب الركاب ديالو.
الرحلة كانت من ساوثامپتون ف النڭليز تال نيويورك ف لميريكان، و من بين 2224 ديال الركاب لي كانو فيه، كتر من 1500 واحد ماتو، شي لي كيخليه أميت غرقة مدنية ديال باطو واحد، و أميت غرقة ديال باطو بشكل عام تال داك الزمان. هاد لكارتة جلبات لأنضار ديال لعالم، و لهمات بزاف د لأعمال لفنية و السينيمائية، منها لفيلم لميريكاني لمشهور تايتانيك، لي كانو متّلو فيه لمومتيلين لمشهورين ليوناردو دي كاپريو و كييت وينسليت.
9 فبراير
9 فبراير ؤلا 9 يبراير ؤلا نهار 9 شهر 2 هوّا نّهار نمرة 40 من تّقويم لميلادي (40 يلا كان لعام مكبّس). باقين 325 يوم من موراه تال لّخر د لعام (326 يلا كان لعام مكبّس).
ولاد فنان
ولاد فنان جماعة ترابية قروية كاينة ف إقليم/عمالة خريبݣة، جهة بني ملال خنيفرة، ساكنين فيها 7575 واحد، على حسب لإحصاء لعام 2014.
طونݣا
طونݣا، رسميا لمملكة د طونݣا (بلينݣليزية: Kingdom of Tonga - بالطونݣية: Puleʻanga Fakatuʻi ʻo Tonga) هي بلاد أرخبيل جات ف لجنوب د لمحيط لهادي، ما بين نيوزيلاندا و هاواي. طونݣا فيها 169 جزيرة، منها 36 اللي مسكونين. لمساحة لكاملة د لجزر هي تقريبا 750 كم مربع، ولكن مع لحدود لبحرية كاتاخد لبلاد كتر من 700.000 كم مربع. مابين أكتر جزيرة ف الشمال و أكتر وحدا ف لجنوب تقريبا 800 كيلوميطر. أقرب لبلدان ليها هوما فيدجي و صاموا و ڤانواتو و فرانسا (لجزر د واليس و فوتونا، و كاليدونيا الجديدة) و نيوزيلاندا.
أول أوروپيين وصلو للجزر ديال طونݣا هوما لبريطانيين ملي وصل ليها لبحّار جيمس كووك ف 1773. ستعمرات بريطانيا لبلاد من 1900 ل 1970. ف 2010، بدلات طونݣا النظام ديالها من ملكية مطلقة لملكية دستورية، و تعتابرات خطوة تاريخية و مصيرية للبلاد.
تيسكنو ف طونݣا تقريبا 100.000 د الناس، ولعاصمة ديالها هي نوكو ألوفا. اللغات الرسمية د لبلاد هوما لينݣليزية و الطونݣية، ولفلوس اللي كاتخدّم فيها هي پا آنݣا. لماليك ديال طونݣا دابا هو توبو ساديس.
ولاد داود
ولاد داود جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 11978 واحد، على حسب لإحصاء لعام 2014.
نيلز أبراهام لانݣليت
نيلز أبراهام لانݣليت (مزيود ف 9 يوليوز 1868 - مات ف 30 مارس 1936) هوّا عالم د شّيمي سويدي.
السويدية
اللغة السويدية (بالسويدية: svenska) هي لوغة هندوؤروپية ف لفرع لجرماني منها، ؤ ب تّحديد هيّا لوغة جرمانية شمالية. كيهضرو بالسويدية تقريبا 10 د لمليون د بنادم (الرتبة 90 ف الترتيب د أكتر اللغات مهضورة ف لعالم )، لأغلبية منهم ف السويد، ؤ شوية ف فينلاندا. السويدية قريبة من النورڤيجية و الدانماركية، و الناس اللي عندهوم وحدا من هادو لوغة لم تيقدرو يفهمو بعضياتهم، واخا شي مرات تيكونو لكلمات و الطرق د النطق مبدّلين. يسار|تصغير|<P ALIGN=center>مثال د مرا تاتغنّي بالسويدية. لأغلبية د الناس كيهضرو السويدية لمعاصرة، و اللي هي اللوغة اللي خرجات من اللهجات السويدية و طوّراتها الدولة و سهّلاتها ف لقرون 19 و 20. واخا باقين اللهجات لمهضورة مبدّلة، السويدية اللي مكتوبة عندها معيار واحد و كلشي تيكتبها بحال بحال.
طوموبيل
يسار|تصغير|طوموبيل قديمة ف [[لمغريب]] طّوموبيل ؤلا طّونوبيل هو مركوب تيتحرك على ربعة ديال روايض و تايشرويه ناس بزاف باش يسهال عليهم متلا السفر. يقدر يهز لباشار أولا السلعة من بلاصة ل بلاصة خرة ولكن تايحتاج ل شي فيول، بحال ليصانص أولا لمازوط باش يخدم لموطور.
لمخترع لفرانساوي نيكولا جوزيف كونيو كان أول واحد صاوب مركوب د الطريق كيخدم ب فوّار لما ف 1769. ف 1808، ختارع السويسري فرونسوا إيزاك دو ريڤاز أول موطور د لحريق الدخلاني (باش كيخدمو الطوموبيلات ديال ليصانص و لمازوط دابا). الطونوبيلة لعصرية، لي يقدر يصوڭها أي واحد كلا نهار، صاوبها لمخترع لألماني كارل بينز ف 1886.
ف لقرن 20، ولّاو الطونوبيلات منتاشرين بزاف، و كان هينري فورد هوّ لي طوّر الطونوبيلة لي يقدر بنادم لعادي يشريها (ماشي غير لمرفّح). ف لميريكان، الطونوبيلات ضغيا خداو لبلاصة ديال لكرويلات لي كيجرهوم لعودان. ف ؤروپا و بلايص خرين، الطلب على الطونوبيلات ماتزاد بزاف تال مور لحرب لعالمية الجاوجة.
الطونوبيلة كيكون فيها دوزان ديال التحكم ب الصوڭان، الصطاصيوناج، و الراحة د الركاب، زيادة على الضواو. معا مرور الزمان، تزادو ليها مزيّات و وسايل د التحكم، بحال لمراية د اللور، لكليماتيزور، سيستيم د لملاحة، و وسايل د لمتعة بحال الراديو و الليكتور ديال الدياسك.
أغلبية د الطونوبيلات لي كاينين دابا كيخدمو ب موطور د لحريق الدخلاني لي كيمشيو ب حريق مواد مشتقة من لپيطرول، و شي وحدين كيخدمو ب التريسينتي ؤلا ب لهيدروجين. وخا الطونوبيلات د التريسينتي تّختارعو من شحال هادي، ماولاو متاحين ل عموم الناس تال عوام 2000، و كاينين توقعات بلي غادي يوليو رخص من الطونوبيلات د لپيطرول ف جوايه عام 2025. التحول ل الطونوبيلات د التريسينتي كيتّعتابر من أهم لخطوات ف لحد من التبدال د لمناخ.
عبد العزيز الستاتي
عبد العزيز الستاتي هو فنان شعبي. تولد ف لاربعا د لعونات ف دكالة ف إقليم سيدي بنور. كايتعتابر واحد من أهم لمغنيين الشعبيين ف لمغريب.
واشينطون (ولاية)
واشينطون (بلينݣليزية: Washington) هي ولاية جات ف الشمال لغربي د لميريكان. تابحدّها من لغرب لمحيط لهادي، من لجنوب أوريݣون، من الشرق آيداهو، و من الشمال كانادا. هي لولاية ال 18 ف لكبر، و رقم 13 من جيهت لعدد د السكان. لعاصمة ديالها هي أوليمپيا، و أكبر مدينة فيها هي سياتل.
لولاية د واشينطون ماعندها تا علاقة بلمدينة د واشينطون، لعاصمة د ميريكان، اللي جات ف الجيهة لخرا د لبلاد. لولاية هي رقم 42 ف لبلاد، و دخلات مع لتيحاد د ميريكان نهار 11 نونبر 1889.
لأصل د السمية
تسمّات لولاية ب سميت جورج واشينطون، اللي كان أول رئيس ديال لميريكان.
السينيݣال
لبلاصة اللي فيها السينيݣال دابا تستعمرات من فرانسا ف لوسط د لقرن 19 (جوايه 1850)، و لكن شي بلايص ستعمراتهم بريطانيا (ولاّو مبعد هوما ݣامبيا). لحدود اللي تدارت ما بيناهم بجوج كانت هي باللي ݣامبيا غا تكون هي لبلاصة اللي ما بين 10 كيلوميطر من الشمال و لجنوب ديال لواد ݣامبيا، و داكشي لاخر هو السينيݣال. ستاقلات السينيݣال من فرانسا ف 20 يونيو 1960، و دارت دولة وحدا مع مالي كانت سميتها "لفيديرالية د مالي". هاد الدولة تفرقات مورا شهراين (20 غشت 1960)، و ولاّت كل وحدا فيهم بلاد. ما بين 1982 و 1989 تجمعات السينيݣال و ݣامبيا ف بلاد وحدا كانت سميتها "سينيݣامبيا" و تا هي تفرقات. ف 1991 سيناو بجوج اتفاقية ديال الصحبة و لمعاونة بيناتهم، و اللي باقي متبعينها تال دابا.
أوطا بوعبان
أوطا بوعبان (ب لأمازيغية Uṭṭa Bu Ɛban (سكر أنسجة ثعبان الريف)) جماعة ترابية قروية كاينة ف إقليم تاونات، جهة فاس مكناس، ساكنين فيها 9856 واحد، على حسب لإحصاء لعام 2014.
أوپصالا
أوپصالا (بالسويدية: Uppsala) هيّا رابع أكبر مدينة ف سّويد من بعد سطوكهولم، ݣوتنبورݣ ؤ مالمو. ف 2018 كان عدد سّكان ديالها 172.402.
تويست
لّفة ؤلا تّويست هيّا تقنية ف لأداب لّي كيدخّل فيها لكاتب تغيير جدري ف لمسار د لقصة. تّويست تقدر تبدّل نّضرة ديال لقاري علا لأحدات لّي طراو ديجا (متلا تزاد شي معلومة لّي تبين بلي شخصية لّي كانت كتبان شرّيرة كانت هيّا لبطلة من لبدية)، ؤلا توقع شي حاجة ماكانتش ف لحساب لّي تخربق لبلانات ديال شّخصيات ف لقصة ؤ تّوقعات ديال لقاري (متلا شخصية تموت علا غفلة). تّويست يقدر يتّوحا ليه من قبل، متلا يݣول واحد من شخصيات بلي شي حاجة ماشي هيّا هاديك ؤلا بلي عندو إحساس غريب ؤلا خوف من شي حاجة، شّي لّي كيوجّد لقاري نفسيا باش يتسنا شي حاجة فشكل تطرا.
كاينين بزاف د طّرقان باش تّويست ؤلا لّفة كتدار ف لكتبة د لقصة ؤلا سيناريو د فيلم، بحال تخلي شي معلومة حتال لّحضة لّخرانية عاد توريها، ؤلا تعطي ل لقاري ؤلا لمشاهد معلومات غالطين ؤلا ماواضحينش مزيان. يلا ݣلتي تويست ل شي حد قبل ما يطرا، كيتعتابر سپويلر، يعني أنك حرقتي ليه لقصة، فا مايقدرش يتسمتع بيها ب نفس دّرجة.
من بين أحسن تّويستات ف لأداب ف سّنوات لّخرة طراو متلا ف سّلسلة ديال هاري پوطر، ف مسلسال ؤ ريوايات ديال لوعبة د لعروش ؤ ف لمانݣا ديال شينݣيكي نو كيوجين.
لهنوات
فرقة كوميدية مغربية، فيها جوج أعضاء معروفين فنيا بالبزخ ولمزكيطي. أعمال هاد الفرقة مشهورة عند بزاف ديال المغاربة من بكري وكتحقق لحد الساعة مشاهدات عالية في اليوتيوب.
طيكساس
أول بلاد أوروپية حكمات طيكساس كانت هي صبانيا، موراها جات فرانسا، ومن بعد ولاًت طيكساس جزء من الميكسيك. ف 1836، استاقلات طيكساس و ولاًت جمهورية مستقلة، تال 1845 فين دخلات فالولايات الكونفدرالية الأمريكية، لي أسًسوها واحد العدد د الولايات فالجنوب د ميريكان، كانو باغين ينفاصلو حيث كانو باقي باغين يتاجرو فالعبيد.
لفقرة
لفقرة جماعة ترابية قروية كاينة ف إقليم/عمالة خريبݣة، جهة بني ملال خنيفرة، ساكنين فيها 3154 واحد، على حسب لإحصاء لعام 2014.
راس لواد
راس لواد جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 15778 واحد، على حسب لإحصاء لعام 2014.
الشاب حسني
حسني شقرون, اللي معروف تا بالشاب حسني (مزيود ف 1 فبراير 1968 ف وهران - 29 شتنبر 1994) كان مغني د الراي جزائري وواحد من أكبر لمغنيين د الراي فالتاريخ. كان تيتسمًا بلملك د الراي سونتيمونطال و بأسطورة الراي. الشاب حسني حطًم بزاف د لأرقام قياسية فالزربة اللي كان تيخرج بيها لألبومات (175 ألبوم) و لعدد د شحال كانو تيتباعو منها.
حياتو
تولد حسني شقرون ف وهران نهار 1 فبراير 1968 فعائلة فقيرة. كان باه حداد, وكانو عندو 7 د الدراري حسني واحد منهم. ملًي دار 9 سنين, تقيد حسني مع لفرقة د كورة د لجمعية الرياضية لمدينة وهران (ASMO), اللي كانت تاتلعب فالدرجة التانية د لجزائر. ملًي دار 15 لعام, تضرب ضربة خايبة ومشا للصبيطار وبقا فيه بزاف د السيمانات. منين خرج من الصبيطار, غلاض وماقدرش يكمل اللعب د لكورة. قرر ديك الساعة يعتازل لكورة.
الشاب حسني كان تيغني على مواضيع بحال لحب ولعلاقات لغرامية, اللي ماكانتش تاتعجب بزاف د الناس ديك لوقت. نهار 29 شتنير 1994, كان حسني تيتمشًا فحومتو, حتا بعثو عليه ناس مجهولين وقتلوه. الجماعة الاسلامية لمسلحة تبنات لمقتل ديالو, ولكن ماتعتاقل تاواحد و باقي هاد لجريمة لغز تال ليوما.
لأغاني ديالو
الشاب حسني عندو بزاف د لأغاني اللي معروفين بزاف. من ديك لأغاني كاين:
1817
1817 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1817 ف لإيرا لعامة ؤ لفترة د بعد لميلاد، نمرة 17 ف لقرن 19، ؤ نمرة 8 ف لعقد ديال عوام 1810.
1817 كيوافق 1232-1233 ف تّقويم لهيجري ؤ 2767 ف تّقويم لأمازيغي ؤ 11817 ف تّقويم لهولوسيني.
عبدصمد زلزولي
عبدصمد زلزولي، تولد ف 17 دجنبر 2001 ف بني ملال، هو كوايري مغريبي كيلعب جناح معا أوساسونا.
حياتو
تولد زلزولي ف بني ملال ف لمغريب، ؤ رحل معا عائيلتو ل صبانيا ملي كانت عندو سبع سنين، ب ضبط ف مدينة إلتشي.
لكاريير معا لفراقي
بدا يلعب كورة ملي كان صغير معا لفراقي د مدينتو، ؤ حاول يدخل يلعب معا إلتشي سي إف، لفرقة لكبيرة ف لمدينة، والاكين ماقبلوهش. بقا مكمل معا لفراقي د درب ف إلتشي حتا شافو لمودريب د هيركوليس ؤنطونيو مورينو دومينݣيز، لي قتارح ليه كونطرا باش يلعب معاهم، ؤ موراها مشا زلزولي يلعب معا لفرقة د مدينة أليكانتي. ماركا أول بيت ديالو ضد ؤريويلا سي إف ف 22 نونبر 2020. ف لخر د 2020 كان غادي يمشي يلعب معا ڤالينسيا، والاكين حتال أخير وقيتة زادت لفرقة ديالو بند جديد بلي إلا مالعبش 45 دقيقة ف 5 د لماتشات ڤالينسيا خاصها تعطي تعويض د عشرالاف ؤرو، هادشي خلا لمفاوضات ماتكملش ؤ بقا معا هيركوليس.
ف 31 غشت 2021، سنا كونطرا د تلت سنين معا لفرقة د إف سي برصلونة ب جوج مليون د لأورو. بدا يلعب موراها معا لفرقة تانية.
ف 30 أكتوبر، عيطلو لمدريب لمؤقت سيرجي بارخوان د لفرقة لولة باش يلعب ضد ديپورتيڤو ألاڤيس ف ليݣا ، لي دخل يلعب فيه ف دقيقة 80 بلاصت ؤسكار مينݣيزا. ف 12 دجنبر، ماركا أول بيت ديالو ضد ؤساسونا ب ضومي ڤولي پاصاها لو ؤسمان ديمبيلي.
لكاريير معا لمونتخاب
شارك زلزولي ف بزاف د لماتشات لويدية معا لكاطيڭوريات صغار د لمونتخاب د لمغريب، خصوصا معا قل من 15 لعام ؤ حتا معا قل من 17 لعام، لي كان كيدربهم لمودريب لبرطقيزي جواو فيليپ أروسو لوپيس دا سيلڤا.
ف 2020، شارك معا لمونتخاب د لمغريب ف كاس لعرب د قل من 20 عام، ؤ ماركا فيها جوج بيوتا ضد دجيبوتي.
ف أكتوبر 2021، شارك ف تربص إعدادي معا لمونتخاب د لمغريب قل من 23 عام. ف 23 دجنبر، عيطلو لمودريب وحيد خليلوزيتش باش يلعب كاس إفريقيا ف لكاميرون معا لمونتخاب لول. رفض زّلزولي موراها دعوة ديال خليلوزيتش باش يركز معا يركز معا فرقتو.
پارازايت (فيلم)
يسار|تصغير پارازايت (ب لونݣلي Parasite) هو واحد لفيلم د لكوميديا لكحلا د كوريا لجنوبيا تنتج فعام 2019 ، دار لإخراج ديالو بونڭ جون هو، ؤدار لبوطولا ديالو سونڭ كانڭ هو، لي سون كيون، تشو يو جونڭ، ؤ ممثليين وحدين خرين.
لفيلم ربح بزاف دلجوائز من بينهوم سعفة ذهبية فمهرجان كان دسينيما ف 2019، ؤهو أول فيلم دكوريا لجنوبيا ربح بحال هاد لجائزة. لفيلم ربح لجائيزة د لؤسكار كأفضل فيلم أجنبي ف2020 فالدورة الـ92 ديال هاد المهرجان ؤربح حتى لجائزة دأحسن سيناريو، ؤربح لمخرج دلفيلم بونج جون لجائزة دأحسن مخرج ( ربعا لجوائز دلأوسكار).
محمد بن عرفة
محمد بن عرفة (خلاق ف 1886 ف فاس - توفا ف 17 يوليوز 1976 ف نيس، فرانسا) كان سلطان علوي د المغريب نصّباتو السلطات د لحيماية لفرانساوية ف 1953، من بعد ما كانت نفات محمد لخاميس برّا لمغريب (ل مداݣاسكار). كان بقا ف لحكم غير عاماين، تال 1955فاش رجع محمد الخاميس ل لعرش ديالو.
حياتو
فاش شبكات بين الحركة الوطنية و لحيماية لفرانساوية، قرّرات فرانسا باش تنفي محمد لخاميس و تحيّدو من لحكم. بداو يقلّبو على شي واحد من لأسرة لعلوية باش يعوضو، لّي كان قتارح بن عرفة هو لباشا لݣلاوي ديال مراكش ، و هاكدا ولّا بن عرفة سلطان ف 21 غشت 1953 و ف عمرو 67 عام.
كان مرفوض من عند لحركة لوطنية و كانو لمغاربة كايكنّيو عليه "سلطان لفرانسيس". لعلما د الدّين كان جزء منّهوم بايعو و جزء كبير رفض و منّهوم شيخ الإسلام محمد بن العربي العلوي لّي كان خرّج فتوى كاتلزم باش يتّقتل السلطان الجديد.
ف 11 شتنبر 1953، تعرّض ل محاولة د لغتيال كان نفّذها لمقاوم علال بن عبد الله (لّي تقتل ف لعملية). كانو من بعد محاولات خرين باش يقتلوه لمقاومين و لكن بن عرفة فلت منّهوم كاملين.
لفترة د لحكم ديالو كان فيها لمغريب مروّن بزّاف ب سباب لعمليات لّي كانت لمقاومة و لحركة لوطنية كايديروهوم ضدّ لفرانساويين. هاد لمقاومة دفعات باش تبدا مفاوضات بين فرانسا و الحركة الوطنية لّي كان أول قرار فيها كان باش محمد لخاميس يرجع ل لعرش ديالو.
هاكدا سالا لحكم د بن عرفة لّي خرّجاتو من بعد فرانسا ل طنجة (لّي كانت منطقة دولية) و من بعد مشا ل فرانسا ف لمدينة د نيس لّي بقا فيها تا مات ف 1976.
كان بقا مدفون ف نيس تال وسط تّمانينات قبل ما يقبل لحسن التّاني باش التّراب ديالو يتحول ل لمغريب و يعاود يتّدفن ف فاس. لقبر ديالو ف فاس كاين ف الرّوضة د باب لمكينة لقديمة، و كان الدفن ديالو تدار حسّي مسّي و كان تكلّف بيه وزير الداخلية ف ديك لوقت ادريس البصري.
بني يخلف (بني ملال خنيفرة)
بني يخلف جماعة ترابية قروية كاينة ف إقليم/عمالة خريبݣة، جهة بني ملال خنيفرة، ساكنين فيها 9992 واحد، على حسب لإحصاء لعام 2014.
كون
تصغير|تصويرة خداها [[طيليسكوپ|طّيليسكوپ د هابل كاتبيّن وحدين من أبعد لمجرات ف لكون]] لْكون (ب نݣليزية Universe) هوّا لمكان ؤ زّمان كاملين، بكل ما فيهم من من كواكب، نجوم ؤ مجرات، ؤ شّْكال لوخرين ديال لمادة ؤ طّاقة.
11 فبراير
11 فبراير ؤلا 11 يبراير ؤلا نهار 11 شهر 2 هوّا نّهار نمرة 42 من تّقويم لميلادي (42 يلا كان لعام مكبّس). باقين 323 يوم من موراه تال لّخر د لعام (324 يلا كان لعام مكبّس).
أبريل
تصغير|رسمة ديال ؤجين ݣراصي ب عنوان "أبريل" من كتاب مصوّر ب عنوان "ساريني فوسط لحلم ديالي" Walk me through my dream أبريل هوّا شّهر رّابع ف تّقويم لݣريݣوري، ؤ مرتابط ب فصل رّبيع ف نّص شّمالي د لأرض، ؤ ب فصل لخريف ف نّص لجانوبي د لأرض، ؤ هوّا ضونك لموقابيل لفصلي ديال شهر أكتوبر.
1818
1818 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1818 ف لإيرا لعامة ؤ لفترة د بعد لميلاد، نمرة 18 ف لقرن 19، ؤ نمرة 9 ف لعقد ديال عوام 1810.
1818 كيوافق 1233-1234 ف تّقويم لهيجري ؤ 2768 ف تّقويم لأمازيغي ؤ 11818 ف تّقويم لهولوسيني.
ولاد عزوز (بني ملال خنيفرة)
ولاد عزوز جماعة ترابية قروية كاينة ف إقليم/عمالة خريبݣة، جهة بني ملال خنيفرة، ساكنين فيها 9815 واحد، على حسب لإحصاء لعام 2014.
سيدي محمد بن لحسن
سيدي محمد بن لحسن جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 18820 واحد، على حسب لإحصاء لعام 2014.
لقتيلة د نايل مرزوق
تصغير|تصويرة ديال نايل مرزوق پارطاجاتها لواليدة ديالو ف 27 يونيو 2023، لبوليس لفرانساوي قتلو نايل مرزوق فاش تيراو عليه ب لقرطاس. نايل مرزوق كان دري فرانساوي عمرو 17 عام، من أصول مغريبية و جزايرية، و لحادتة طرات ف نونطير، لي جات ف الضواحي د پاري، ف فرانسا. التقرير اللولاني ديال لبوليس تناقض معا شنو بان ف ڤيديو ديال لحادتة لي تحطات ف أنتيرنيت، و هادشي شعل مضاهرات كبيرة و عنيفة. الرموز ديال الدولة بحال لإدارات، لمدارس، لكوميساريات، و مباني خرين تعرّضو ل لهجوم و التخريب. لوزارة د الداخلية لفرانساوية ڭالت بلي كتر من 5000 د لمراكب (طونوبيلات، طوبيسات...) و 10000 طاروات د الزبل تشعلو فيهوم لعافية، و كتر من 1000 مبنى تعرّض ل لحريق ؤلا التدمير ؤلا الشفرة. 250 كوميسارية د لبوليس و الجادارمية تعرّضو ل هجوم، و كتر من 700 بوليسي تجرحو.
هاد لحادتة ولّات جزء من حوار عمومي شامل ف فرانسا على لعنف د لبوليس و لهجرة، و الرئيس لفرانساوي إمانويل ماكرون ندد ب هادشي لي طرا و عتابر بلي "ماعندو تا تبرير".
الطاح
طّاح جماعة ترابية قروية كاينة ف إقليم/عمالة طرفاية، جهة لعيون سأقية لحمرا، ساكنين فيها 1516 واحد، على حسب لإحصاء لعام 2014.
الشماعية
الشماعية جماعة ترابية حضرية كاينة ف إقليم اليوسفية، جهة مراكش آسفي، ساكنين فيها 24303 واحد، على حسب لإحصاء لعام 2014.
حسن لحريري
حسن لحريري، صحافي مغريبي ؤ معلق رياضي ؤ مقدم برامج د الرياضة ف لقناة لولة د لمغريب.
كان لعّاب د لكورة معا لفرقة د لقرض لفيلاحي، ؤ تقدّم موراها ل لكونكور ديال لقناة لّولة باش يخدم فيها. كان دار تّغطية ديال كاس لعالم 1994.
پلاج تاوسارت
تصغير|[[غروب الشمش ف پلاج تاوسارت]] پلاج تاوسارت هيّ واحد لپلاج جات ف جماعة الرواضي، قريبة من دوار تاوسارت، و تابعة ل لمنتزه لوطني د لحسيمة، و مابعيداش بزاف على مدينة لحسيمة. هاد لپلاج كاتستقطب بزاف د الزوار ف الربيع و الصيف.
أميريكا
أميريكا فيها طبيعة مبدلة بزّاف، بحال التلج و التوندرا، الصحرا، الجبال (الروكيز، لأنديز)، لوديان لكبار (أمازون، ميسيسيپي) و لغابات لإستوائية. ما كاينش تاريخ معروف بالضبط ديال وقتاش بنادم سكن أول مرّة ف أميريكا، و لكن التقديرات تاتقول باللي أول سكان أميريكا جاو من آسيا (و دازو على آلاسكا) ما بين هادي 42.000 و 17.000 عام. أوّل أوروپيين سكنو فأمريكا كانو هوما النرويجيين اللي جاو مع لييف إيريكسون، و لكن ما كانوش ساكنين ديما تمّا. أمّا أوّل أوروپيين ستوطنو أميريكان و بقاو فيها هوما الناس اللي جاو مع كريسطوف كولومبوس.
تيسكنو ف أميريكا كلها تقريبا مليار ديال الناس، مفرّقين ما بين 35 بلاد. لبلدان التلاتة اللوالا اللي فيها الناس بزاف هي لميريكان، لبريزيل و لمكسيك، اللي بتلاتة ساكنين فيهم 2/3 ديال السكان د أميريكا. كاين بزاف د لمدن كبار ف أميريكا منها: نيو يورك، ميكسيكو، ساو پاولو، لوس أنجليس، بوينوس آيريس، ريو دي جانيرو.
أكنول
أكنول جماعة ترابية حضرية كاينة ف إقليم/عمالة تازة، جهة فاس مكناس، ساكنين فيها 4403 واحد، على حسب لإحصاء لعام 2014.
1819
1819 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1819 ف لإيرا لعامة ؤ لفترة د بعد لميلاد، نمرة 19 ف لقرن 19، ؤ نمرة 10 ف لعقد ديال عوام 1810.
1819 كيوافق 1234-1235 ف تّقويم لهيجري ؤ 2769 ف تّقويم لأمازيغي ؤ 11819 ف تّقويم لهولوسيني.
ماي
تصغير|لوحة ب عنوان "ماي" ديال لفنان [[الطاليان|طّالياني لياندرو باصانو]] ماي هوّا شّهر لخامس ف تّقويم لݣريݣوري، ؤ مرتابط ب فصل رّبيع ف نّص شّمالي د لأرض، ؤ ب فصل لخريف ف نّص لجانوبي د لأرض، ؤ هوّا ضونك لموقابيل لفصلي ديال شهر نونبر. 1 ماي ف لمغريب ؤ تقريبا ف لعالام كامل هوّا عيد شّغل ؤ كيكون نهار د لعطلة.